open-index/open-wikipedia-markdown huggingface dataset:
Peter Lindgren

**Peter Sven Malcolm Lindgren** (s. 6. marraskuuta 1973) on ruotsalainen muusikko, kitaristi. Parhaiten hänet tunnetaan ruotsalaisen progressiivisen metalliyhtye Opethin toisena kitaristina, jonka tehtävistä hän erosi toukokuussa 2007.

Lindgren käyttää soittaessaan PRS:n ja Gibsonin kitaroita, Laneyn vahvistimia sekä BOSSin efektipedaaleita.

## Opeth

Lindgren liittyi Opethiin vuonna 1991. Vaikka hänen pääinstrumenttinsa oli kitara, hän liittyi yhtyeeseen keikkabasistiksi. Samana vuonna Lindgren sai kuitenkin Opethissa pysyvän aseman, kun silloinen kitaristi Kim Pettersson jätti yhtyeen ja Lindgren saattoi siirtyä omaan kitaristin rooliinsa. Lindgren on ollut myös mukana yhtyeen kappaleiden tekemisessä, vaikka pääpaino säveltämisessä onkin laulaja-kitaristi Mikael Åkerfeldtillä. Lindgren on soittanut Opethin jokaisella studioalbumilla vuoteen 2005 asti.

Opethin kitaristina Lindgren soitti yhdessä laulaja-kitaristi Åkerfeldtin kanssa kitarasoolot. Lindgren ja Åkerfeldt soittivat sooloja kappaleissaan jokseenkin yhtä paljon ja sen mukaan, kummalle tietyn kappaleen soolo milloinkin sopi.

## Diskografia
**Opeth**
**[[Orchid]]* (1995)
**[[Morningrise]]* (1996)
**[[My Arms, Your Hearse]]* (1998)
**[[Still Life (Opethin albumi)|Still Life]]* (1999)
**[[Blackwater Park]]* (2001)
**[[Deliverance (Opethin albumi)|Deliverance]]* (2002)
**[[Damnation]]* (2003)
**[[Ghost Reveries]]* (2005)

## Lähteet

## Aiheesta muualla

* Lindgren Opethin sivuilla
Parannus

**Parannus** on kristillisessä terminologiassa yksilön toimintaa, joka kuuluu osana yksilön muuttumiseen Jumalalle otolliseksi. Parannuksen ja uskon suhde kuuluu olennaisena osana vanhurskauttamisoppiin. Vaikka kristittyjen kesken vallitsee varsin suuri yksimielisyys siitä, että Jeesus Kristus vapahtaa syntisen ihmisen, eri kirkkokunnilla on hyvinkin erilaiset näkemykset yksilön pelastumisen mekanismista. 

Luterilaisessa teologiassa parannus on uskon aikaan saama ilmiö, jossa yksilö luopuu Pyhän Hengen johdattamana synnillisestä elämästä ja tekee lähimmäisilleen rakkauden tekoja. Parannusta edeltää usein Jumalan lain tuntemuksen aiheuttama kauhu, josta usko Jeesuksen sovitustyöhön vapauttaa. Luterilaisessa teologiassa jo pelkkä usko on riittävä ehto pelastumiselle, mutta se aiheuttaa pelastuneessa mielenmuutoksen, joka näkyy hyvänä elämänä. Koska yksilö on kuitenkin altis pahaan läpi elämänsä, parannus jää väistämättä epätäydelliseksi. Tämä ei kuitenkaan haittaa, sillä Jeesuksen sovitustyö tekee yksilöstä Jumalan edessä täydellisen.

## Katso myös
* Katumus
* Seitsemän katumuspsalmia

## Aiheesta muualla
*Suomen rauhanyhdistysten keskusyhdistyksen sivu aiheesta 
*Suomen evl. kirkon Katekismus aiheesta
Sucre (osavaltio)

**Estado Sucre** on yksi 23:sta osavaltiosta, joihin Venezuela on jaettu. Osavaltion pääkaupunki on Cumaná. Sucren pinta-ala on 11 800 km&sup2;, ja asukkaita oli vuoden 2011 laskennassa noin  896&nbsp;000.

## Kunnat
Sucre  muodostuu 15 kunnasta (), jotka ovat (kunnan hallinnollinen keskus suluissa):

# Andrés Eloy Blanco (Casanay)
# Andrés Mata (San José de Aerocuar)
# Arismendi (Río Caribe)
# Benítez (El Pilar)
# Bermúdez (Carúpano)
# Bolívar (Marigüitar)
# Cajigal (Yaguaraparo)
# Cruz Salmerón Acosta (Araya)
# Libertador (Tunapuy)
# Mariño (Irapa)
# Mejía (San Antonio del Golfo)
# Montes (Cumanacoa)
# Ribero (Cariaco)
# Sucre (Cumaná)
# Valdez (Güiria)

## Lähteet

## Aiheesta muualla
Mikael Källman

**Paul Mikael Källman** (s. 12. helmikuuta 1964 Karjaa) on entinen suomalainen käsipalloilija.  Hän on lajin kaikkien aikojen menestynein suomalaispelaaja. Källman on valittu Suomen parhaaksi käsipallonpelaajaksi 14 kertaa: vuosina 1985–1996 sekä 2000 ja 2002.

## Pelaajaura
### Seurataso
Källman aloitti käsipallon pelaamisen 12-vuotiaana Karjaan BK-46:ssä vuonna 1976 ja pelasi seuran edustusjoukkueessa 1980–1987.
Seuraavana vuonna hän siirtyi ammattilaiseksi Saksan Bundesligan SG Wallau-Massenheimiin. Wallau-Massenheimissä hänet valittiin parhaaksi ulkomaalaiseksi pelaajaksi neljä kautta ja yleisö valitsi hänet Bundesligan parhaimmaksi pelaajaksi 1992. Hän voitti Saksan mestaruuden kaksi kertaa, Saksan cupin kaksi kertaa, Saksan supercupin kerran ja EHF-cupin kerran.
Yhdeksän vuoden jälkeen Källman palasi Suomeen ja pelasi Ekenäs IF:ssä yhden kauden. Tämän jälkeen Källman siirtyi taas Saksaan, TUSEM Esseniin missä hän pelasi kaksi vuotta. Uran päätteeksi Källman pelasi BK-46:ssa 1997–2003. Yhteensä Källman teki SM-sarjassa 2560 maalia.

### Maajoukkue
Suomen maajoukkueessa Mikael Källman pelasi 117 A-maaottelua ja teki niissä yhteensä 768 maalia. Ensimmäisen A-maaottelunsa Källman pelasi 7. helmikuuta 1982 Belgiaa vastaan. Hän teki ottelussa viisi maalia. Sadannen A-maaottelunsa hän pelasi 6. marraskuuta 1994 Riihimäellä Ruotsia vastaan. Viimeisen A-maaottelunsa Källman pelasi 6. huhtikuuta 1997 Sveitsiä vastaan. 

## Valmentajaura
Mikael Källman valmensi Karjaan BK-46:tta kaudesta 2001–2002 kauteen 2007–2008. Ensimmäiset kaudet hän toimi pelaajana-valmentajana, mutta vuonna 2003 hän lopetti pelaajauransa ja ura jatkui ainoastaan valmentajana. Hän johti BK:n kolmeen Suomen mestaruuteen, joista kaksi ensimmäistä tuli pelaaja-valmentajana. 

Källman siirtyi kaudelle 2008–2009 valmentamaan Kauniaisten HC Westiä, joka heti ensimmäisellä valmennuskaudella voitti käsipallon miesten Suomen cupin. 

Kesäkuussa 2009 Källman valittiin kaksivuotisella sopimuksella Suomen miesten käsipallomaajoukkueen päävalmentajaksi.

Kaudella 2009-2010 loukkaantumisista läpi kauden kärsinyt West saavutti Källmanin johdolla toistamiseen hopeaa. Suoritus tiesi Källmanille kauden päätteeksi vuoden valmentajan titteliä. 

HC West voitti seurahistoriansa ensimmäisen Suomen mestaruuden kaudella 2010-2011. Mestaruus on Källmanille kaikkiaan uran 11. ja valmentajana toinen ja tiesi toisena vuotena peräkkäin vuoden valmentajan titteliä.

Källman solmi keväällä 2015 kolmen vuoden valmennussopimuksen Atlas Vantaan kanssa, mutta se purettiin jo elokuussa 2016.

## Perhe ja siviiliura
Källman asuu Tammisaaressa ja työskentelee poliisina. Hänellä on neljä lasta. Hänen poikansa Benjamin Källman on jalkapalloilija.

## Lähteet
Helsingin seudun opiskelija-asuntosäätiö

**Helsingin seudun opiskelija-asuntosäätiö sr** (**Hoas**) on vuonna 1969 perustettu säätiö, joka vuokraa asuntoja Helsingin, Vantaan, Espoon ja Kauniaisten alueella toimivien peruskoulun jälkeisten oppilaitosten päätoimisille tutkinto-opiskelijoille.

Vuoden 2020 lopussa Hoas omisti 10&nbsp;050 asuntoa, joissa asui yhteensä noin 17&nbsp;900 henkilöä. Asuntojen yhteenlaskettu pinta-ala oli yli 480&nbsp;000 neliömetriä. Asunnoista suurin osa sijaitsee Helsingissä ja runsas neljännes Espoossa. Vuokrattavia asuntotyyppejä ovat soluasunnot, perheasunnot, kaveriasunnot, yksiöt ja kaksiot. 

Vuonna 2020 säätiön liikevaihto oli noin 76 miljoonaa euroa ja liikevoitto noin 13,9 miljoonaa euroa. Asuntojen keskivuokra oli 13,30 €/m²/kk ja säätiön palveluksessa oli keskimäärin 74 henkilöä. Säätiöllä on toimitilat Pohjoisella Rautatiekadulla Kampin ja Etu-Töölön rajalla.

Säätiön hallituksen puheenjohtaja on Mikko Myllys ja toimitusjohtaja rakennusneuvos Matti Tarhio. Hoas on ollut vuodesta 1994 lähtien Asumisen rahoitus- ja kehittämiskeskus ARAn nimeämä yleishyödyllinen asuntoyhteisö.

## Soluasunnot
Hoas ilmoitti vuonna 2019 luopuvansa tuhannesta soluasunnosta ja rakennuttavansa 3&nbsp;000 uutta yksiötä, koska säätiön mukaan opiskelijat eivät halua soluasuntoja. Yksinasumisen suosio oli kasvanut useiden vuosikymmenien ajan. Kesällä 2024 kuitenkin ilmoitettiin, että soluasuntojen kysyntä oli jälleen kasvanut Orpon hallituksen päätettyä siirtää opiskelijat yleisen asumistuen piiristä opintotuen asumislisän saajiksi.

## Lähteet

## Kirjallisuutta
*

## Aiheesta muualla
* Hoasin kotisivut
Perussuomalaisten Etelä-Pohjanmaan piiri

**Perussuomalaisten Etelä-Pohjanmaan piiri** on Perussuomalaisten Vaasan vaalipiirin eteläisessä osassa toimiva piirijärjestö. Piirin toimisto sijaitsee Seinäjoella. Vaalipiirin pohjoisosassa toimii Perussuomalaisten Keski-Pohjanmaan piiri. Piirin puheenjohtajana toimii Matti Heinonen. Piirisihteerinä toimii Petri Saunamäki ja Taloudenhoitajana Mikael Ö.

## Merkittäviä henkilöitä
### Nykyiset kansanedustajat
* Juha Mäenpää (2019–)
* Anne Rintamäki (2023–)

### Aikaisemmat kansanedustajat
* Raimo Vistbacka (1995–2011)
* Reijo Hongisto (2011–2019)
* Vesa-Matti Saarakkala (2011–2019)
* Maria Tolppanen (2011–2016) (myöh. SDP)
* Jukka Mäkynen (2019–2023)

### Puheenjohtajat
* Pentti Kokko (2000–2004)
* Tapio Pihlaja (2005–2011)
* Raimo Vistbacka (2012–2013)
* Asko Salminen (2014–2015)
* Raimo Vistbacka (2016)
* Jukka Mäkynen (2017–2018)
* Anne Matokangas (2019–2020)
* Matti Heinonen (2021)
* Anne Matokangas (2022–)

## Katso myös
* Keskustan Etelä-Pohjanmaan piiri
* Keskustan Keski-Pohjanmaan piiri
* Kristillisdemokraattien Pohjanmaan piiri
* Kristillisdemokraattien Keski-Pohjanmaan piiri
* Perussuomalaisten Keski-Pohjanmaan piiri
* Pohjanmaan Kokoomus
* Pohjanmaan Sosialidemokraatit
* Pohjanmaan Vasemmisto
* 
* Vaasan vaalipiirin vihreät

## Lähteet
Parentaalinen investointi

**Parentaalinen investointi** (, lyhenne PI) on Robert Triversin vuonna 1972 esittelemä käsite, joka tarkoittaa sellaista vanhemman lapseensa tekemää sijoitusta, joka parantaa lapsen mahdollisuuksia jäädä eloon vanhemman toisiin jälkeläisiinsä sijoittamisen kustannuksella. Esimerkiksi jos äidillä on kaksi lasta, X ja Y, ja X:lle annetaan kilogramma hedelmiä, suurin osa tämän kilogramman hedelmiä edustamasta PI:stä mitataan Y:n todennäköisyytenä kuolla, koska se ei saanut syödäkseen kyseisiä hedelmiä. PI mittaa muiden, joko syntyneiden tai syntymättömien lasten odotettavissa olevaa elinaikaa. Geneettisesti ei ole kuitenkaan syytä pitää suosikkeja, koska sukulaisuus kaikkiin jälkeläisiin on sama. Optimaalisena strategiana voidaan pitää investointia tasapuolisesti suurimpaan lapsimäärään, joka voidaan kasvattaa siihen ikään saakka, kunnes ne saavat omia jälkeläisiä. Kuitenkin voidaan olettaa että eräs jälkeläinen on ns. rääpäle, jolla ei ole odotettavissa yhtä pitkää elinikää kuin muilla, joten sen osuus PI:stä kannattaakin joissain olosuhteissa kohdistaa muihin jälkeläisiin, jotta saavutetaan optimaalinen lopputulos. 

Robert Triversin parentaalisen investoinnin teoria ennustaa, että sukupuolista se, joka investoi jälkeläisiinsä enemmän (maidontuotanto, kasvatus, suojelu), myös valitsee puolison (*Triversin sääntö*).

## Katso myös
*Vanhemman ja jälkeläisen välinen konflikti
Filmstudio Babelsberg

**Filmstudio Babelsberg** on filmistudio, joka sijaitsee Babelsbergin kaupunginosassa Potsdamissa Saksassa. Studiolla on merkittävä historiallinen arvo maailman vanhimpana suuren luokan filmistudiona. Se perustettiin vuonna 1911. Muun muassa Fritz Langin *[[Metropolis (elokuva)|Metropolis]]* (1927) ja Marlene Dietrichin tähdittämä *[[Sininen enkeli (elokuva)|Sininen enkeli]]* (1930) on kuvattu täällä.

Nykyisin Filmstudio Babelsberg on täyden palvelun tuottaja ja saksalaisen 
ja kansainvälisen televisio- ja elokuvatuotannon keskus. Se on yksi Euroopan johtavista kuvauspaikoista, jossa on kuvattu myös Hollywood-elokuvia kuten *[[V niin kuin verikosto (elokuva)|V niin kuin verikosto]]* (2005) ja *[[Vaarallinen tehtävä III]]* (2006). Studioon sisältyy myös teemapuisto **Filmpark Babelsberg**, jossa esitetään muun muassa elokuvien historiaa ja stunttishowta.

## Aiheesta muualla

*Virallinen kotisivu  
*The Filmpark official Webpage 
*Deutsche Welle: Berlin Studio Plays Host To Hollywood  
*Elokuvakaupunki, Suomen Kuvalehti, 27.10.1928, nro 44, s. 24, Kansalliskirjaston digitaaliset aineistot
Kansan ääni (2002)

**Kansan ääni** on Suomen työväenpuolueen, Kommunistien liiton, EU:n vastaisen kansanrintaman (EUVKr) ja Sodan ja fasisminvastaisen työn (SFT) julkaisema, kuudesti vuodessa ilmestyvä sanomalehti. Lehden kannessa sen ilmoitetaan olevan ”mielipidelehti työn, toimeentulon, rauhan ja kansanvallan puolesta”.

*Kansan ääni* perustettiin vuonna 2002 kommunistisen työväenpuolueen hajottua kysymykseen liittoutumisesta. KTP:n Helsingin piirijärjestö kannatti osallistumista uuteen Muutosvoimat Suomi -puolueeseen, mutta puolueen enemmistö vastusti tätä ja erotti linjan kannattajat sekä kyseisen piirijärjestön. Erotetut aloittivat pian yhteistoiminnan, ja perustettiin uusi lehti, jonka ensimmäinen numero ilmestyi vappuna. *Kansan äänen* ensimmäiseksi päätoimittajaksi valittiin KTP:n ''Työkansan sanomia'' 1997–2002 päätoimittanut ja erotetuksi tullut Reijo Katajaranta.

Suomen työväenpuolue liittyi *Kansan äänen* julkaisijajärjestöihin numerosta 1/08 alkaen.

## Päätoimittajat
* Reijo Katajaranta 2002–2009
* Antti Siika-aho 2010–2013
* Tommi Lievemaa 2013→

## Lähteet
Raila Leppäkoski

**Raila Sinikka Leppäkoski** (s. 3. maaliskuuta 1950 Jyväskylä) on suomalainen teatteriohjaaja. Hän toimi Teatterikorkeakoulun ohjaajantyön professorina 1989–1995 ja näyttelijätyön professorina 1997–2002. Leppäkoski on myös tehnyt käsikirjoituksia  ja näytellyt. Lisäksi hän on suomentanut näytelmiä.

Raila Leppäkoski kirjoitti ylioppilaaksi 1969 ja valmistui Suomen teatterikoulun ohjaajalinjalta 1974. Hän toimi Ylioppilasteatterin taiteellisena vastaavana vuosina 1975–1981. Hän on ollut ohjaajana Ryhmäteatterissa, Q-teatterissa ja Helsingin kaupunginteatterissa. 

Vuoden 2014 alusta Leppäkoski on nimitetty Helsingin kaupunginteatteriin kuuluvan Lilla Teaternin taiteelliseksi johtajaksi.

Leppäkosken isä oli toimittaja Johan Edvard Leppäkoski. Leppäkoski oli naimisissa ohjaaja Arto af Hällströmin kanssa 1980–1996. 

Leppäkoski palkittiin vuonna 2005 Pro Finlandia -mitalilla ja Ida Aalberg -mitalilla 2015. 

## Kirjallinen tuotanto
* *Markku Hakuri*, kirj. Jussi Tiainen ja Raila Leppäkoski, Kustannus Oy Musta taide
* 'Keskustelu viidelle näyttelijän kanssa*, Kustannus Oy Teatteri 1988
* Raila Leppäkoski-af Hällström: ”Ohjaajan persoonallisen maailmankuvan siirtyminen kollektiivityön yhteiseksi nimittäjäksi”, teoksessa *Kirjoituksia 1990-1992'', Toim. Pekka Vänttinen, 1992, Teatterikorkeakoulu.
* ”Ohjaajan käsikirja — Elämää teatteritaiteen palveluksessa”, kuvitus  Anna af Hällström. Art House 2023

## Lähteet

## Aiheesta muualla
*
*Lea Lappalainen: Raila Leppäkoski: Sielun voi kadottaa  Haastattelu Sana-lehdessä (3.2.2011)
*Raila Leppäkosken kotisivu
Jeannot Szwarc

**Jeannot Szwarc** (21. marraskuuta 1937 Pariisi, Ranska – 14. tammikuuta 2025 Loches, Ranska) oli ranskalaissyntyinen yhdysvaltalainen elokuvaohjaaja. Szwarc ohjasi urallaan lukuisia televisiosarjoja vuodesta 1956 lähtien. Vuonna 1972 hän ohjasi ensimmäiset elokuvansa televisiolevitykseen, ja seuraavana vuonna sai ohjattavakseen ensimmäisen teatterilevitykseen päässeen filminsä *Extreme Close-Up*. Elokuvan menestys jäi vähäiseksi. Ensimmäinen tunnetumpi ohjaustyö Szwarcin uralla oli scifikauhu *Nilviäiset* (1975). Elokuva keräsi vain 3,6 miljoonan dollarin lipputulot.

## Läpimurto

*[[Tappajahai (elokuva)|Tappajahai]]*-jännityselokuvan kerättyä yli 450 miljoonan dollarin lipputulot vuonna 1975, ryhdyttiin paria vuotta myöhemmin suunnittelemaan menestykselle jatko-osaa. Esiosan ohjannut Steven Spielberg ja esiosan yksi tähdistä Richard Dreyfuss olivat ehdolla ohjaajaksi, mutta kieltäytyivät. Ohjaajaksi valittiin John D. Hancock, joka oli ohjannut aikaisemmin mm. *Taistelu elämästä* -menestysdraaman. Hänet kuitenkin erotettiin, ja Szwarc palkattiin ohjaajaksi. Pääosaan saatiin esiosan Roy Scheider. Elokuva oli odotettu hitti, joka keräsi 187 miljoonan dollarin lipputulot. Samalla se jäi vielä kaksi jatko-osaa saaneen *Tappajahain* parhaaksi jatko-osaksi.

*[[Tappajahai 2]]* -elokuvan myötä Szwarc pääsi ohjaamaan draaman *Kerran jossakin* (1980), joka maksoi itsensä takaisin, mutta oli silti vain pieni menestys teatterilevityksessä. Elokuva sai Oscar-ehdokkuuden puvustuksestaan. Seuraavaksi valmistunut *Enigma* (1982) oli kuitenkin vielä pienempi menestys, jonka lipputulot jäivät alle miljoonan dollarin. 

Vuonna 1984 ensi-iltansa saanut *[[Supertyttö]]* oli jatko-osa/spinoff menestyksekkäästä *Superman*-elokuvasarjasta, joka Szwarcin ohjauksessa menestyi heikosti. Elokuva oli avausviikonloppunsa katsotuin, mutta lopulta elokuva jäi sarjan huonoiten tuottaneeksi elokuvaksi. Hieman paremmin menestyi joulumarkkinoille vuonna 1985 suunnattu *[[Joulupukki (elokuva)|Joulupukki]]*-fantasiaelokuva, joka jäi tappiolle yli puolet tuotantokustannuksistaan, ja jäi samalla Szwarcin uran viimeiseksi suureksi elokuvaksi. Tämän jälkeen hän sai ohjattavakseen enää pienen budjetin b-luokan tuotantoja.

## Lähteet

## Aiheesta muualla
*
Joe Alves

**Joseph M. Alves Jr.** (s. 21. toukokuuta 1936 San Leandro, Kalifornia Yhdysvallat) on työskennellyt elokuva-alalla lavastajana, tuotantosuunnittelijana, second unit -ohjaajana, tuottajana, tehostemiehenä sekä ohjaajana. Hän oli ehdolla parhaasta lavastuksesta Steven Spielbergin elokuvasta *Kolmannen asteen yhteys* (1977). 

Alves työskenteli second unit -ohjaajana kahdessa ensimmäisessä *Tappajahai*-elokuvassa ja *Tappajahai 2* -elokuvan yhteistyötuottajana. Vuonna 1982 hänet palkattiin ohjaamaan elokuvasarjan kolmatta eli viimeistä edellistä osaa, *Tappajahai 3* (1983). Elokuva kuvattiin kolmiulotteisena, ja sen oli tarkoitus alun perin parodioida *Tappajahai*-elokuvia, kun Joe Dante oli vielä ehdolla ohjaajaksi. Lopulta Alves palkattiin tehtävään. 20,5 miljoonaa dollaria maksanut elokuva tuotti teattereissa yli 87 miljoonaa dollaria. *Tappajahai 3* on jäänyt Alvesin ainoaksi ohjaustyöksi.

## Aiheesta muualla
*
Sinulle äiti (albumi)

**Sinulle äiti** on Sleepy Sleepersin esikoisalbumi vuodelta 1975. Se äänitettiin saman vuoden kesällä Lahden Microvox-studiossa.

## Kappaleet

*Linda, kerro hinta* ilmestyi alun perin Sleepy Sleepersin ensimmäisen singlen *Kuka mitä häh?* B-puolella.

## Lähteet

## Aiheesta muualla
* Fono.fi
Tupai

**Tupai** on Seurasaariin kuuluva pieni atolli Tyynellämerellä 17 kilometriä pohjoiseen Bora Borasta. Se kuuluu Leewardsaarten saariryhmään. Atollin pinta-ala on 11 km² ja se on asumaton.

## Lähteet
Livet I Bordell

**Livet I Bordell** on Sleepy Sleepersin toinen studioalbumi.
Albumin äänitykset tehtiin Tukholman Marcus Music -studiolla ja se julkaistiin 1976. Levy-yhtiö oli EMI. Remasteroituna CD:nä albumi ilmestyi vuonna 2001. Kyseisen CD-version kansilehtiin on saatesanat kirjoittanut Santtu Luoto.
## Kappaleet
# 
# 
# 
# 
# 
# 
# 
# 
# 
# 
# 
# 
#  (CD-version bonuskappale)
#  (CD-version bonuskappale)

Singlekappaleet *Traktori* ja *Mikä meno täällä on päällä* eivät olleet mukana alkuperäisellä LP:llä. Traktori on Hectorista tehty pilkkalaulu.

## Lähteet
Holiday in New York ’59

**Holiday In New York '59** on Sleepy Sleepersin neljäs studioalbumi vuodelta 1978.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano

* Sakke: laulu (3,4,9,10)
*Mato: laulu (2,4,7)
*Markus Heikkerö: rummut, laulu (1,5,8,11,12)
* Timo Järvinen: kitara
* Kari "Pitkä" Lehtinen: basso

### Mukana myös:

* Dave Lindholm: kitara, piano

* Igor Sidorow: saksofoni, taustalaulu (11)

Äänitys ja miksaus: Pekka Nurmikallio, Microvox, Lahti

## Lähteet
Winter Rose

**Winter Rose** on 80-luvun lopulla toiminut kanadalainen glam metal -yhtye, joka tunnetaan erityisesti laulaja James LaBrien alkuperäisenä yhteensä. Yhtyeen toisena kantavana voimana oli kitaristi Richard Chycki, ja hän teki kappaleet yhdessä Labrien kanssa. Yhtye julkaisi albumin *Winter Rose* vuonna 1987. 

## ''Winter Rose'' -albumi

#"Asylum City"
#"I'll Never Fall in Love Again"
#"Rough Boys"
#"Dianna"
#"One Last Time"
#"Never Let Me Go"
#"My Time"
#"Nothing But the Best"
#"Saved by Love"
#"Thrill of the Night"

## Jäsenet

*Kevin LaBrie (nyk. James LaBrie, laulu)
*Randy Cooke (rummut)
*Lou Pomanti (koskettimet)
*Robert Laidlaw (basso)
*Bruce Dies (kitara)
*Richard Chycki (kitara)
Spurilan kartano

**Spurila** on kartano Paimiossa. Se on tunnettu keskiajalta lähtien.

## Nimi
Spurila on nimenä syntynyt tilan keskiaikaisen omistajan sukunimestä. Paimiossa asui laivanrakentajasukuja, jotka rakensivat kevyitä laivoja viikinkien tapaan. Laivanrakentamisessa pora tai napakaira oli keskeinen työkalu. Paimiossa esiintyy 1300- ja 1400-luvulla Pora/Poranpoika, Nikkarinpoika ja Kairanpoika (Odygd) nimisiä rälssimiehiä. Paimiolaisen Erik Poran (1381–1405) sinetissä on kaksi napakairaa. Hän ja hänen jälkeläisensä omistivat Paimiossa kartanon, jota alettiin myöhemmin kutsua Spurilaksi. Pora-nimi on muutamassa sukupolvessa ruotsalaistunut ja muuttunut Puraksi, Pureksi, Sporeksi, Spureksi. Kartano tunnetaan asiakirjoissa Spoorila, Sporilla, Spårilla nimisenä 1500-luvulla. Metsästystorvea vaakunassaan kantavan paimiolainen rälssisuku sai kartanon haltuunsa avioliiton kautta 1526. Kartanon nimi esiintyy ensimmäisen kerran Spurila-muodossa vuonna 1530. Viimeksi mainittu aatelissuku otti käyttöön nimen Jägerhorn af Spurila vuonna 1634.

## Omistajat

*Erik Pora, maintaan 1381–1405, omisti kartanon.
*Mats Spore, edellisen poika, omisti kartanon vielä 1488.
*Jöns Matsson Spore, edellisen sisarenpoika.
*Jöns Jönsson Spore, edellisen poika.
*Margareta Jönsdotter Spore, edellisen tytär, hallitsi kartanoa 1560-luvulle.
*Christer Pedersson (Jägerhorn af Spurila), edellisen aviomies, hallitsi kartanoa yhdessä vaimonsa kanssa 1530-luvulta.
*Clas Christersson (Jägerhorn af Spurila), edellisten poika.
*Anna Johansdotter (Stålarm), edellisen vaimo, hallitsi miehensä kuoleman jälkeen kartanoa vuoteen 1596
*Christer Classon (Jägerhorn af Spurila), edellisten poika, kuoli 1633.
*Johan Henriksson Jägerhorn af Spurila, edellisen veljenpoika, kuoli 1645.
*Hebla Gyllenhierta, edellisen vaimo, hallitsi kartanoa vuoteen 1689.
*Johan Jägerhorn af Spurila, omisti kartanon vuoteen 1703.
*Johan Flachsenius, omisti kartanon vuodesta 1703.

## Rakennukset
Spurila oli ainakin 1500-luvulla asuinkartano. Asiakirjatietojen mukaan kartano paloi 1602. Nykyinen päärakennus on alkujaan 1700- ja 1800-luvulta, vaikkakin hirret ovat osaksi 1600-luvulta. Kartano on uusittu täydellisesti 1930-luvulla. 

Punatiilinen uusgoottilainen viljamakasiini on vuodelta 1870, ja kartanomiljöö on puistomainen.

## Muinaisjäännöksiä
Spurila on rautakautinen muinaisjäännösalue, jonka vanhimmat hautalöydöt ajoittuvat vanhempaan roomalaiseen rautakauteen (0-200 jaa.) ja nuorimmat ristiretkiaikaan (1050–1150 jaa.). Alueelta on myös kivi- ja pronssikautisia asuinpaikkalöytöjä. Kalmisto on polttokenttäkalmisto, josta maan päälle on näkyvissä vain muutamia yksittäisiä hautarakenteita, kuten kivistä ladottu suorakaide ja kaksi pitkänomaista haudan merkkikiveä. Spurilan haudoista on löydetty Suomen vanhin värjätty tekstiilifragmentti ja joitakin oloissamme ainutlaatuisia esineitä, kuten Itämeren alueelta peräisin olevia kaularenkaita.

## Lähteet
*
*Museovirasto
Userkaf

**Userkaf** oli muinaisen Egyptin faarao vuosina 2465–2458 eaa. ja viidennen dynastian perustaja. Hän rakennutti pyramidiryhmän Sakkaraan.

Hän oli samaa perhettä kahden seuraavan faaraon, Sahuren ja Neferirkare Kakain kanssa. Toisten lähteiden mukaan Userkaf oli heidän isänsä, toisten mukaan veljensä. 

Egyptiläinen Nobel-kirjailija Naguib Mahfouz on kirjoittanut Userkafista kertovan novellin, joka on julkaistu vuonna 1938.

## Lähteet
Iivi

**Iivi** (*Vestiaria coccinea*) on havaijinpeippoihin eli vanhalta nimeltään vaatelintuihin (*Drepanidinae*) kuuluva lintulaji. Iivi on ***Vestiaria***-suvun ainoa laji. Iivi on Havaijin tunnetuimpia eläimiä ja symboleita.

## Koko ja ulkonäkö
Iivi on noin 15&nbsp;cm pitkä lintu ja se on väritykseltään punainen lukuun ottamatta mustia siipiä ja pyrstöä. Lennossa näkyy linnun valkoinen siipilaikku. Linnun pitkä ja käyrä nokka lienee kehittynyt erityisesti meden imemiseen torvimaisista kukista.

## Esiintyminen ja pesintä
Iiviä tavataan kaikilla Havaijin pääsaarilla. 1800-luvulta alkaen sen elinalue on pienentynyt sairauksien, kuten malarialoisen (*[[Plasmodium]] relictum*), ja uusien lajien saapumisen takia. Nykyään se elää korkeammilla paikoilla, joissa ilma on liian kylmää malariaa levittäville hyttysille. Iivi rakentaa avoimen, löyhästi kasatun, kuppimaisen pesänsä maahan.

## Ravinto
Nykyään iivit imevät metensä lähinnä ohia-puiden (*[[Metrosideros polymorpha]]* -hehkupuulajin) pienistä kukista; iivin nokka onkin pienentynyt viimeisen sadan vuoden aikana.

## Lähteet
* Koko maailman linnut. Helsinki Media Company Oy, 1995.

### Viitteet
Vrooom!!!

**Vrooom!!! – ohjelma miehille** on Nelosella alkuaikana 1997–1998 esitetty miesten makasiiniohjelma. Ohjelmaa tehtiin yhden tuotantokauden verran. Ohjelman tuotti, käsikirjoitti ja juonsi Lasse Lehtinen. Marraskuussa 1997 sillä oli 90&nbsp;000 katsojaa, joista 44&nbsp;% oli 25-34-vuotiaita ja miehiä katsojista oli hieman yli puolet.

## Lähteet
Baião (musiikki)

**Baião** on koillisbrasilialainen rytmikuvio, jonka pohjalta on kehittynyt monimuotoista musiikkia. Sen pääinstrumentti on zabumba-niminen kaksipäinen bassorumpu, jota soitetaan nuija toisessa kädessä, kapula toisessa, kumpikin lyöden rummun eri päihin. Jokaiseen baiaon tahtiin kuuluu kolme nuijan iskua, joista keskimmäinen on voimakkain. Jos merkitään heikkoa ja voimakasta nuijan iskua tum ja TUM, ja kapulan iskuja tik, on baiao-rytmi "tumtik-TUMtik-tumtik, tumtik-TUMtik-tumtik". 

Baião perustuu Koillis-Brasilian alkuperäiskansojen musiikkiin, mutta se on saanut vaikutteita maahanmuuttajilta. Afrikasta tuli vuorolaulun (kysymys-vastaus; esilaulaja-kuoro) perinne ja Euroopasta perinteisiä tansseja (polkka, masurkka).

Baiaon kanta-aluetta on Pernambucon osavaltio, mutta se on levinnyt laajemmalle Brasiliaan ja antanut vaikutteita jopa São Paulon ja Rio de Janeiron musiikkiin. Baiaolla on maalaismainen maine, ja kaupunkilaiset ovat halveksineet sitä vuosikymmenten ajan. 

## Lähteet

## Aiheesta muualla
* Baião – Levada simples na Zabumba
Baião

**Baião** on portugalilainen sana, joka voi tarkoittaa seuraavia:

* Baião, brasialialainen kansanmusiikkityyli 
* Baião kaupunki Portugalissa Tâmegan alueella
* Baião, alue Brasiliassa Paran osavaltiossa
Kiitäjät

**Kiitäjät** voi tarkoittaa seuraavia eläinlahkoja ja -heimoja:

*Kiitäjälinnut eli kirskulinnut (*Apodiformes*), lintulahko
**Kiitäjät (*Apodidae*), lintuheimo
**Puukiitäjät (*Hemiprocnidae*), lintuheimo
*Kiitäjät (*Sphingidae*), perhosheimo
*Maakiitäjäiset (*Carabidae*), kovakuoriaisheimo

Kiitäjät on myös useiden urheiluseurojen nimi.
Jane Wyatt

**Jane Waddington Wyatt** (12. elokuuta 1910 Campgaw, New Jersey – 20. lokakuuta 2006 Bel Air, Kalifornia) oli yhdysvaltalainen näyttelijä.

Hänen tunnetuimpia roolitöitään oli Ronald Colmanin rakkaudenkohde Frank Capran elokuvassa *Sininen kuu (Lost Horizon)* (1937), Margaret Andersonin rooli tv-sarjassa *[[Isä tietää kaiken]]* sekä sarjassa *[[Star Trek (alkuperäinen sarja)|Star Trek]]* ja elokuvassa *[[Star Trek IV: kotiinpaluu]] Mr. Spockin äidin, Amanda Graysonin rooli. Sen lisäksi Wyatt näytteli muun muassa elokuvassa *Hiljainen sopimus* (Gentleman's Agreement). 

Wyatt palkittiin kolmesti [[Emmy-palkinto|Emmyllä]] roolistaan televisiosarjassa *Isä tietää kaiken''. Hän kuoli kotonaan 20. lokakuuta 2006 luonnollisen kuoleman 96-vuotiaana.

## Lähteet

## Aiheesta muualla
* Jane Wyattin muistokirjoitus Helsingin Sanomissa
* 
* Memory-Alpha.Org
* Jane Wyatt NNDB:ssä
Permission to Land

**Permission to Land** on The Darknessin debyyttialbumi. Se julkaistiin Suomessa 16. elokuuta ja Isossa-Britanniassa 5. elokuuta vuonna 2003. Britanniassa se nousi lähes heti listaykköseksi ja myi viisinkertaista platinaa. Myyntimenestyksen lisäksi albumi on saanut erittäin hyviä arvosteluja musiikkimedialta.

## Kappaleet
# 
# 
# 
# 
# 
# 
# 
# 
# 
# 

## Albumin singlet
**Get Your Hands Off My Woman* **#43**
**Growing On Me* **#11**
**I Believe in a Thing Called Love* **#2**

### B-puolet
**The Best Of Me*
**How Dare You Call This Love*
**Bareback*
**Makin' Out*
**Physical Sex*
**Out Of My Hands*
**Planning Permission*
**Curse Of The Tollund Man*

## Kokoonpano
*Justin Hawkins (laulu, kitara, koskettimet)
*Dan Hawkins (kitara)
*Richie Edwards (basso)
*Ed Graham (rummut)

## Arvostelut
* Desibeli.net: 
* Imperiumi: 9/10
* Soundi: 

## Lähteet

## Aiheesta muualla
* Permission to Land Discogsissa
Michael Romeo

**Michael James Romeo** (s. 6. maaliskuuta 1968 New York, Yhdysvallat) on progressiivista metallia soittavan Symphony X -yhtyeen kitaristi ja perustajajäsen.

Michael aloitti kitaransoiton 14-vuotiaana. Vaikutteita hän on saanut muun muassa Randy Rhoadsilta, Steve Vailta, Marty Friedmanilta, Al Di Meolalta, Johann Sebastian Bachilta, John Williamsilta, Frank Zappalta ja erityisesti Yngwie Malmsteenilta. Tästä huolimatta Michael on onnistunut säilyttämään soundin, joka erottaa hänet muista tämän musiikkigenren muusikoista. Hänelle tyypillisiä piirteitä ovat eksoottiset skaalat ja arpeggiot.

Michael tapasi soittaa kustomoidulla ESP-kitaralla, mutta nykyään hänellä on sopimus japanilaisen Caparison-kitaramerkin kanssa. Michael virittää kitaransa kokosävelaskeleen alavireeseen: (D, G, C, F, A, D). Hän käyttää Mesa/Boogie Dual Rectifier ja Line6 Vetta vahvistimia.

## Julkaisut
*1994 The Dark Chapter -instrumentaalilevy, joka johti Symphony X:n perustamiseen
*2000 The Guitar Chapter -kitaraopetusvideo
*2018 War of the Worlds, Pt. 1
*2022 War of the Worlds, Pt. 2
Itk (täsmennyssivu)

**Itk** voi tarkoittaa
*Ilmatorjuntakanuuna
*Ilmatorjuntakoulu ItK
*Interaktiivinen tekniikka koulutuksessa -konferenssi
*Instrumentaalinen transkommunikaatio eli Electronic Voice Phenomena tai Extremely Low Voice Phenomena (lyhenne EVP)
Baião (Portugali)

**Baião** on kunta Portugalin pohjoisosassa. Vuonna 2011 siellä oli 20&nbsp;522 asukasta. Se sijaitsee Porton piirissä Tâmegan alueella. Vuonna 1978 sieltä löytyi kivikautisia hautakammioita. Se sai kaupunkioikeudet 1513. Alueella tuotetaan viiniä. 

## Lähteet

## Aiheesta muualla
Yöperhonen

**Yöperhosilla** tarkoitetaan yöllä lentäviä perhosia, erotukseksi päivällä lentävistä päiväperhosista. Yöperhoset eivät kuitenkaan ole todellinen monofyleettinen taksonominen yksikkö, vaan niihin luetaan perhosia useasta eri heimosta, joista moniin kuuluu myös päiväperhosia.

Yöperhoset ovat yleensä väriltään harmaita tai ruskeita ja etusiivissä on monimutkaista kuviointia. Tämä naamioi päiväsaikaan lepäävän perhosen alustaansa ja näin edesauttaa niitä pysymään saalistajilta huomaamattomina. Lisäksi tumma väri kerää tehokkaasti auringon lämpöä. Jotkut yöperhoslajit kuitenkin ovat räikeän värisiä, millä ne viestivät linnuille ja muille saalistajilleen olevansa pahanmakuisia tai jopa myrkyllisiä. Kun lintu on kerran maistanut sellaista perhosta, se ei yleensä maista sitä toista kertaa. Jotkin yöaktiiviset perhoset pyrkivät pelottamaan ahdistelijaansa myös paljastamalla kirkkaanväriset takasiipensä tai silmätäplillä.

Yöperhosten tukeva ruumiinrakenne ja usein tuuhea karvaisuus ovat sopeutuma liikkumiseen yön viileinä tunteina ja edesauttavat lämmön säilymistä perhosen ruumiissa. Hämärässä tai pimeässä parittelukumppanin etsiminen on hankalaa, joten monet yöperhoset houkuttelevat parittelukumppaneita erityisten tuoksuaineiden, feromonien avulla. Tuoksuainemolekyylien haistamiseksi joillekin yöperhosryhmille on kehittynyt näyttävät ja hyvin monimutkaiset tuntosarvet, joilla perhonen saattaa sopivissa tuulioloissa haistaa mahdollisen parittelukumppanin jopa kilometrien päästä.
Yöperhoset saattavat illalla hakeutua esim. ulkovalojen lähettyville.

Yöperhosten käyttäytymisen on huomattu muuttuvan kohdatessaan pulssimaisen valon, jolla voi olla haitallisia vaikutuksia hyönteiseen ja ekosysteemiin yleisesti. 

Tärkeimpiä ja tunnetuimpia yöperhosryhmiä ovat muun muassa:
* Yökköset (Noctuidae)
* Mittarit (Geometridae)
* Kiitäjät (Sphingidae)
* Karvakehrääjät (Lasiocampidae)
Moniin yöperhosryhmiin kuuluu myös päivällä aktiivisia lajeja.
Anthems to the Welkin at Dusk

**Anthems to the Welkin At Dusk** on norjalaisen black metal -yhtye Emperorin toinen albumi. Albumia pidetään yhtenä black metallin klassikoista. 

Albumi ylsi ilmestyessään Suomen albumilistalla sijalle 28 ja sai runsaasti suosiota "parhaiten Suomessa myyneenä black metal -levynä" vuonna 1997. Yhtye pyydettiin myös haastatteluun suomalaiseen musiikkiohjelmaan Jyrkiin, jossa albumia kehuttiin ja luonnehdittiin musikaalisesti sensaatiomaiseksi omalaatuisen sävellyksen ja intensiivisen tunnelmansa vuoksi.

Emperor palasi keikkalavoille vuonna 2017 juhlistamaan albumin 20-vuotispäivää, jolloin albumi soitettiin kokonaisuudessaan.

## Kappaleet
#
#
#
#
#
#
#
#

**Bonuskappaleet**
#
#
#

## Kokoonpano
* Ihsahn – laulu, kitara, syntetisaattorit
* Samoth – kitarat
* Alver – basso
* Trym  – rummut 

## Lähteet
* Anthems To The Welkin At Dusk - BestBlackMetalAlbums.com 

### Viitteet

## Aiheesta muualla
* 
*
IX Equilibrium

**IX Equilibrium** on norjalaisen black metal -yhtyeen Emperorin kolmas ja toiseksi viimeinen albumi.

## Kappaleet
#
#
#
#
#
#
#
#
#

## Kokoonpano
* Ihsahn – laulu, kitara, syntetisaattorit, basso
* Samoth – kitara
* Trym – rummut

## Lähteet

## Aiheesta muualla
* 
*
Prometheus: The Discipline of Fire & Demise

**Prometheus: The Discipline of Fire & Demise** on norjalaisen black metal -yhtyeen Emperorin neljäs ja viimeisin albumi. Se eroaa aikaisemmasta Emperor-tuotannosta keskittymällä enemmän progressiiviseen tyyliin black metallin jäädessä taustalle.

Ihsahn on säveltänyt, sanoittanut, sovittanut, miksannut ja tuottanut albumin kokonaisuudessaan. Kitaristi Samoth ei osallistunut aikaisempien levyjen tapaan kappaleiden tekemiseen ollenkaan. Monet pitävätkin albumia enemmän Ihsahnin soolo-tuotantona kuin Emperor-albumina.

## Kappalelista
#
#
#
#
#
#
#
#
#

## Albumilla esiintyvä kokoonpano
* Ihsahn – laulu, kitara, koskettimet, basso, ohjelmointi
* Samoth – rytmikitara
* Trym – rummut, lyömäsoittimet

## Lähteet

## Aiheesta muualla
* 
*
Yökköset

**Yökköset** (Noctuidae ja Erebidae) ovat suurin perhosheimo. Siihen kuuluu yli 25&nbsp;000 tunnettua lajia. Suomessa on tavattu vuoteen 2007 mennessä 423 yökköslajia.

## Tuntomerkit

Useimmat yökköset ovat vankkaruumiisia ja kapeasiipisiä. Etusiivissä on lähes aina suojaväritys. Takasiivet ovat toisinaan kirkkaanväriset. Etusiivissä on yleensä tunnusomaiset niin sanotut yökköskuviot: sisempi ja ulompi poikkiviiru, keilatäplä sisemmän poikkiviirun keskikohdan ulkopuolella, pyöreä rengastäplä keilatäplän ulkopuolella, sekä munuaisen muotoinen täplä rengastäplän ulkopuolella. Lepoasennossa siivet ovat joko litteästi ruumiin päällä tai kattolaskuisesti ruumiin sivuilla.

## Vaikutukset

Monet yökkösistä ovat merkittäviä viljelykasvien tuholaisia. Monet yökkösentoukat elävät maanpinnan alla ja nousevat öisin pinnalle pureskelemaan kasvintaimien varsia. Tämä johtaa kasvin lakastumiseen. Erityisesti viljojen oraat sekä vastaistutetut salaatin ja kaalin taimet ovat vaarassa joutua toukkien ravinnoksi.

## Katso myös
* Luettelo Suomen yökkösistä

## Lähteet

## Aiheesta muualla
*Laji.fi: Yökköset (''Noctuidae'')
*ITIS: Noctuidae
Frameshift

**Frameshift** on Henning Paulyn projektiluontoinen yhtye, joka soittaa progressiivista metallia. Se on julkaissut kaksi albumia, *Unweaving the Rainbow* sekä *An Absence of Empathy*. __NOTOC__

## Diskografia
* 
* 

## Aiheesta muualla
* Frameshiftin virallinen sivusto 
* Frameshift levy-yhtiö ProgRock Recordsin sivustolla
Stagecoach

**Stagecoach** voi tarkoittaa ainakin seuraavia:

* Stagecoach Group, Skotlannissa perustettu kansainvälinen liikennealan yritys
* *[[Hyökkäys erämaassa]]* (engl. *Stagecoach*), John Fordin ohjaama lännenelokuva vuodelta 1939
* *[[Postivaunut länteen]]* (engl. *Stagecoach*), Gordon Douglasin ohjaama lännenelokuva vuodelta 1966
* *[[Postivaunut Lordsburgiin]]* (engl. *Stagecoach*), Ted Postin ohjaama lännenelokuva vuodelta 1986.
United Technologies Corporation

** United Technologies Corporation** (**UTC**) oli yhdysvaltalainen monialayritys. Se toimi muun muassa seuraavilla aloilla: lentokoneiden moottorit, helikopterit, lämmitys ja viilennys, polttokennot, hissit, liukuportaat, rakennusjärjestelmät ja turvallisuus.

UTC:lla oli 208&nbsp;200 työntekijää. Yrityksen pääkonttori oli Hartfordissa, Connecticutin osavaltiossa.

Yritys kuului Dow Jones Industrial Average -indeksiin.

27. marraskuuta 2018 yhtiö ilmoitti aikeesta jakautua kolmeksi yritykseksi. Huhtikuussa 2020 yritys sulautui Raytheonin kanssa perustaen yhtiön Raytheon Technologies.

## Liiketoimintayksiköt
* Carrier: valmistaa lämmitys-, ilmanvaihto-, ilmastointi- ja jäähdytysjärjestelmiä.
* Hamilton Sundstrand: suunnittelee ja valmistaa järjestelmiä kaupalliseen, alueelliseen, yritys- ja sotilaalliseen käyttöön; kansainvälisten avaruusohjelmien merkittävä toimittaja. Toimittaa teollisia tuotteita hiilivety-, kemialliselle ja elintarviketeollisuudelle sekä rakennus- ja kaivosyrityksille.
* Marioff: sprinklerijärjestelmiin erikoistunut yritys, Suomi.
* Otis: valmistaa, asentaa, ja huoltaa hissejä, liukuportaita ja liikkuvia jälkakäytäviä.
* Pratt & Whitney: suunnittelee ja valmistaa lentokoneiden moottoreita, kaasuturbiineita ja raketteja.
** Rocketdyne
* Sikorsky Aircraft: valmistaa helikoptereita siviili- ja sotilaskäyttöön.
* UTC Fire & Security: valmistaa turvallisuustekniikkaa
* UTC Power: valmistaa hajautetun energian tuotannon järjestelmiä ja polttokennoja kaupalliseen-, liikenne-, avaruustoiminta- sekä puolustuskäyttöön.
* United Technologies Research Center (UTRC): keskitetty tutkimuskeskus, joka tukee kaikkia muita UTC-yksiköitä uusien tekniikoiden kehityksessä.

## Katso myös
*Willis Carrier

## Lähteet

## Aiheesta muualla
Alan Menken

**Alan Menken** (s. 22. heinäkuuta 1949 New Rochelle, New York, Yhdysvallat) on yhdysvaltalainen säveltäjä. Hän on säveltänyt musiikkia varsinkin The Walt Disney Companyn piirroselokuviin. 

Menken on saanut kahdeksan Oscar-palkintoa, muun muassa *[[Pieni merenneito (vuoden 1989 elokuva)|Pienen merenneidon]]*, *[[Aladdin (vuoden 1992 elokuva)|Aladdinin]]* ja *[[Kaunotar ja hirviö (vuoden 1991 elokuva)|Kaunottaren ja hirviön]]* elokuvamusiikista ja laulusävellyksestä. Hänellä on lisäksi muun muassa yksitoista Grammyä, seitsemän Golden Globe -palkintoa, yksi Tony-palkinto ja yksi Daytime Emmy -palkinto.

## Elokuvasävellyksiä
* 1989 *[[Pieni merenneito (vuoden 1989 elokuva)|Pieni merenneito]]*
* 1991 *[[Kaunotar ja hirviö (vuoden 1991 elokuva)|Kaunotar ja Hirviö]]*
* 1992 *[[Aladdin (vuoden 1992 elokuva)|Aladdin]]*
* 1992 *[[The news boys – Lehtipojat]]*
* 1994 *[[Jafarin paluu]]*
* 1995 *[[Aladdin ja varkaiden kuningas]]*
* 1995 *[[Pocahontas (elokuva)|Pocahontas]]*
* 1996 *[[Notre Damen kellonsoittaja (vuoden 1996 elokuva)|Notre Damen kellonsoittaja]]*
* 1997 *[[Herkules (elokuva)|Hercules]]*
* 2000 *[[Pieni merenneito II: Atlantiksen salaisuus]]*
* 2004 *[[Lehmäjengi]]*
* 2007 *[[Lumottu]]*
* 2010 *[[Kaksin karkuteillä]]*
* 2017 *[[Beauty and the Beast – Kaunotar ja hirviö]]*
* 2019 *[[Aladdin (vuoden 2019 elokuva)|Aladdin]]*
* 2022 *[[Lumottu 2]]*
* 2023 *[[Pieni merenneito (vuoden 2023 elokuva)|Pieni merenneito]]*
* 2024 *[[Lumous (vuoden 2024 elokuva)|Lumous]]*

## Lähteet

## Aiheesta muualla
*
Yökkösmäiset

**Yökkösmäiset** (Noctuoidea) on yöllä tai hämärissä lentävien suurten ja keskikokoisten perhosten yläheimo. Sen suurimmat heimot ovat yökköset, siilikkäät, nirkot ja villakkaat.

## Yökkösmäisiin kuuluvia heimoja

* Dioptidae (ei Euroopassa)
* Kulkurinirkot Thaumetopoeidae (ei Suomessa)
* Nirkot Notodontidae (ent. hammaskehrääjät, Suomessa 26 lajia)
* Siilikkäät Arctiidae (ent. siilikehrääjät, Suomessa 36 lajia)
* Thyretidae (ei Euroopassa)
* Venhokkaat Nolidae (Suomessa 12 lajia)
* Villakkaat Lymantriidae (ent. villakehrääjät, Suomessa 12 lajia)
* Yökköset Noctuidae (Suomessa noin 420 lajia)

## Lähteet
Provins

**Provins** [pʁɔvɛ̃] on Ranskan kunta ja kaupunki Seine-et-Marnen departementissa Île-de-Francen hallintoalueella. Se sijaitsee Pariisin kaakkoispuolella. Kunnan pinta-ala on 14,7 neliökilometriä ja siellä on arviolta 11&nbsp;859 asukasta (vuonna 2016).
 
Provinsin linnoitettu vanhakaupunki valittiin vuonna 2001 Unescon maailmanperintöluetteloon merkittävänä keskiaikaisena markkinapaikkana. Provinsissa sijaitsee useita keskiaikaisia linnoituksia ja muun muassa kaupunginmuuri, joka rakennettiin vuosien 1226 ja 1314 välisenä aikana. Muuri on pituudeltaan 1&nbsp;200 metriä ja siinä on 22 tornia.

## Lähteet

## Aiheesta muualla

*Provins.net  
*Kaupunginvaltuuston sivut 
*Provins UNESCOn sivuilla
Trigun

**Trigun** on tieteis-manga- ja anime-sarja, jonka on luonut Yasuhiro Nightow. Manga on vuodelta 1995, ensimmäiset animet vuodelta 1998. Jaksoja on tehty 26 kappaletta. Sarjasta on tehty myös elokuva, joka ilmestyi huhtikuussa 2010..

## Lähteet

## Aiheesta muualla
* 
*
Casting

**Casting** on urheilumuoto, jossa kilpaillaan tarkkuus- ja pituusheitossa urheilukalastusvavoilla ja -keloilla.

Castingissa on kilpailtu jo 1860-luvulla Yhdysvalloissa. Laji levisi Englantiin 1900-luvun alussa ja Pohjoismaihin 1910-luvulla. Toisen maailmansodan jälkeen perustettiin kansainvälinen lajiliitto *International Casting Federation (ICF)*. Vuodesta 1954 lähtien on järjestetty Pohjoismaiden mestaruuskilpailuja ja vuodesta 1957 maailmanmestaruuskilpailuja.

Suomessa castingtoimintaa organisoi aluksi Suomen Kalamiesten Keskusliitto. Vuonna 1985 perustettiin Suomen Castingliitto. Helsingin Castingseura on lajin ainoa suomalainen erikoisseura. Laji kuuluu kuitenkin useiden urheilukalastusseurojen ohjelmistoon. Suomi osallistui MM-kilpailuihin ensimmäisen kerran vuonna 1959, jolloin Kullervo Virtanen saavutti pronssia tarkkuusheitossa multikelalla. Maailmanmestaruuden ovat voittaneet Carl-Olof Granfelt vuonna 1965 perhon tarkkuusheitossa, Reino Ihatsu vuonna 1970 yhden käden pituusheitossa multikelalla sekä Marianne Puumalainen (o.s. Kosonen) vuonna 1998 yhden käden pituusheitossa kiintokelalla.

## Lähteet
* Suomen Castingliiton sivut 

## Aiheesta muualla
Kunta Kintehin saari

**Kunta Kintehin saari** (), 6. helmikuuta 2011 saakka **James Island**, on saari Gambiassa Gambiajoessa noin 30 kilometriä joen suulta. Se oli merkittävä Länsi-Afrikan orjakaupan keskus. Saari on saanut nykyisen nimensä gambialaissyntyisestä orjasta Kunta Kintestä.

## Historia
Ensimmäiset saarelle saapuneet eurooppalaiset uudisasukkaat tulivat Kuurinmaan herttuakunnasta, jolla oli alueella muitakin siirtomaaomistuksia, ja olivat baltiansaksalaisia. He kutsuivat saarta nimellä St. Andrews Island. Vuonna 1651 kuurinmaalaiset rakensivat saarella linnoituksen nimellä Jacob Fort herttua Jacob Kettlerin mukaan ja käyttivät sitä kauppakeskuksena. Saari siirtyi vuonna 1659 hollantilaisille ja kaksi vuotta myöhemmin englantilaisille.

Englantilaiset nimesivät saaren James Islandiksi ja linnoituksen Fort Jamesiksi Yorkin herttuan James Stuartin mukaan, joka kruunattiin myöhemmin Jaakko II:ksi. Englantilaiset käyttivät alkujaan linnoitusta kulta- ja norsunluukauppaan ja myöhemmin orjakauppaan.

Vuonna 1695 ranskalaiset valtasivat linnoituksen taistelun jälkeen. Se palautettiin englantilaisille 1697, mutta vallattiin uudestaan 1702. Englantilaisten ja ranskalaisten välikohtausten sekä merirosvojen takia linnoitus tuhottiin ja uudelleenrakennettiin monesti tänä aikana. Vuonna 1779 linnoitus hylättiin, kun Britannia luopui orjakaupasta.

## Kulttuuriperintö

Kunta Kintehin saari on nykyään osa Unescon maailmanperintöluetteloa Länsi-Afrikan orjakaupan historiallisena kohteena. Kohteeseen kuuluu seitsemän erillistä kohdetta: Kunta Kintehin saari kokonaisuudessaan, portugalilaisen kappelin jäänteet ja siirtomaa-aikainen varasto Albredan kylässä, Maurel Frères -rakennus Juffuren kylässä, portugalilaisen siirtokunnan San Domingon rauniot sekä Gambiajoen suussa olevat kuuden tykin patteri ja Fort Bullenin linnoitus .

## Lähteet

## Aiheesta muualla
Lasisiipismäiset

**Lasisiipismäiset** (Sesioidea) on perhosten yläheimo. Yläheimoon kuuluu maailmassa yli 1300 lajia. Ryhmän yhdistävät piirteet liittyvät pään ja keskiruumiin rakenteisiin. Toukat elävät tyypillisesti kovertajina ravintokasvinsa varren sisällä.

Tähän yläheimoon kuuluvan lasisiipisten heimon (Sesiidae) lajeja on tavattu Suomessa 16. Monet niistä näyttävät ensisilmäykseltä enemmän kärpäsiltä tai pistiäisiltä kuin perhosilta. 

## Lähteet
Perussuomalaisten Keski-Suomen piiri

**Perussuomalaisten Keski-Suomen piiri** on Keski-Suomen vaalipiirissä toimiva Perussuomalaisten piirijärjestö. Piirin puheenjohtaja on Pentti Tuomi Saarijärveltä ja piirisihteeri Pekka Kataja Jämsänkoskelta.

Vuoden 2007 eduskuntavaaleissa Keski-Suomen Perussuomalaiset asettivat 11 ehdokasta. Puolue oli vaaliliitossa Itsenäisyyspuolueen (IPU) kanssa.

Vuoden 2008 kunnallisvaaleissa Perussuomalaiset asettivat yhteensä 58  ehdokasta 11 kunnassa. Valtuustoihin valittiin 18 ehdokasta 9 kunnassa. Perussuomalaisten vahvin kannatus Keski-Suomessa on Uuraisten kunnassa, jossa sillä on 4 (21) kunnanvaltuutettua. Kunnissa suurimmat äänimäärät saivat Lasse Nortunen (Hankasalmi, 180) ja Erkki Sivula (Uurainen, 105) sekä jaetun ykköstilan Marko Manninen (Laukaa, 230).

Vuoden 2011 eduskuntavaaleissa Keski-Suomen Perussuomalaiset asettivat täyden 14 ehdokkaan listan. 
Eduskuntaan heistä valittiin Teuvo Hakkarainen Viitasaarelta ja Kauko Tuupainen Jyväskylästä. Tuupainen oli ehdolla myös 2007. 
Varaedustajaksi ylsi Marke Tuominen Äänekoskelta.

Piirijärjestö on rekisteröity vuonna 1968 ja se on entinen SMP:n piirijärjestö.

## Nykyiset kansanedustajat
*Tomi Immonen, Laukaa 2023- 
*Kaisa Garedew, Jyväskylä 2023-

## Aikaisempia kansanedustajia
*Tina Mäkelä, SMP 1987-1994
*Olavi Tupamäki, SMP 1970-1972
*Kauko Tuupainen, Jyväskylä 2011-2015
*Teuvo Hakkarainen, Viitasaari 2011-2019
*Toimi Kankaanniemi, Jyväskylä 2015-2023

## Vaalitilastoja
Äänimäärät kunnittain 

*HUOM! **) Kuntaliitos Äänekoski - Suolahti - Sumiainen 1.1.2007 *
* ***) 1.1.2008 (Joutsa - Leivonmäki) ja 1.1.2009 (muut) voimaan tuleva kuntaliitos*
* Laukaassa [[Harry Ruotsalainen]] siirtyi 2010 keskustasta perussuomalaisten valtuustoryhmään.*

## Lähteet
Paksupäät (perhosyläheimo)

**Paksupäät** (Hesperioidea) on päivällä tai hämärässä lentäviä perhoslajeja sisältävä perhosten yläheimo.

## Piirteitä

Paksupäihin kuuluu noin 4&nbsp;000 pientä tai keskikokoista perhoslajia, jotka kaikki kuuluvat heimoon, **paksupääperhoset** Hesperiidae. Yläheimoon kuuluvien lajien määrä on suurin Amerikoissa, joiden trooppisilla alueilla tavataan myös hyvin läheistä sukua olevan Hedyloidea-yläheimon lajeja. Vaikka paksupäät eroavat kehityshistorialtaan ja monien tuntomerkkien suhteen varsinaisista päiväperhosista (Papilionoidea), ne usein esitetään silti päiväperhosina.

Paksupäillä on nuijamaiset tuntosarvet, kuten kaikilla päiväperhosillakin. Niillä on ryhmän nimen mukaisesti leveä pää ja tuntosarvet ovat vähintään kahden tuntosarvien tyvijaokkeen mitan päässä toisistaan. Vartalo on lihaksikas ja keskiruumiissa on laaja, Y-kirjaimen muotoinen hartialevy. Paksupäiden etu- ja takasiipeä yhdistää hakanen, jollaista varsinaisilla päiväperhosilla ei ole. Lepäävä perhonen pitää siipiään tunnusomaisessa asennossa, jossa etusiivet ovat pystyssä ja takasiivet levällään. Toukalla on pään ja muun vartalon välillä kaulamainen kaventuma. Aikuiset paksupäät syövät kukkien mettä, toukat elävät ravintokasveilla vapaina.

## Lajit Suomessa
Paksupäitä on Euroopassa yli 40 lajia. Suomessa on tavattu yksitoista lajia, joista heinähiipijä on harvinainen harhailija. Valkotäpläpaksupää on rauhoitettu luonnonsuojeluasetuksessa.

*Mansikkakirjosiipi *Pyrgus malvae*
*Suokirjosiipi *Pyrgus centaureae*
*Tummakirjosiipi *Pyrgus alveus*
*Tunturikirjosiipi *Pyrgus andromedae*
*Heinähiipijä *Heteropterus morpheus* (harhailija)
*Keltatäplähiipijä *Carterocephalus palaemon*
*Mustatäplähiipijä *Carterocephalus silvicola*
*Lauhahiipijä *Thymelicus lineola*
*Etelänhiipijä *Thymelicus sylvestris* (satunnainen harhailija, ensimmäinen havainto heinäkuussa 2022)
*Piippopaksupää *Ochlodes sylvanus*
*Valkotäpläpaksupää *Hesperia comma*

## Katso myös
*Luettelo Suomen päiväperhosista

## Lähteet
Humppa!

__NOTOC__
**Humppa!** on Eläkeläisten vuonna 2001 julkaisema kokoelmalevy.

Albumi on julkaistu ainoastaan Venäjällä levymerkillä Союз.

## Kappaleet
#
#
#
#
#
#
#
#
#
#
#
#
#
#
#
#
#
#
#
#
#

**Media**
*  	

## Lähteet